Dieet wat nie wil werk nie |Health24
Dieet wat nie wil werk nie
Ek is tans al vir 2 maande op 'n Herbalife dieet. Ek drink die Shakes in die oggende en Aande en eet 'n klein middag-ete. Ek drink 2 liters water 'n dag en eet tussen deur 1 Appel. Ek gebruik ook nou al vir die afgelope 2 weke Leanor om dit 'n hupstoot te gee omdat ek regtig net nie resultate kry nie en nie die gewig kan verloor nie. My BMI is 24 en ek wil graag so 6kg verloor sodat ek 'n BMI van 22 kan hê. Ek doen nie oefening nie - kry nie tyd daarvoor nie. Was al by dokter en het Hormone, skildklier en volbloedtelling laat doen, maar als normaal. Hoekom kan ek net nie die gewig verloor nie? Ek is al besig om moed op te gee.
Answer 1,864 views
Stop die pille want dit veroorsaak te veel nadelige newe-effekte insluitend verslawing. Jy sal wel gewig verloor as jy 'n gebalanseerde, lae-vet, hoë-vesel-dieet probeer (kliek op 'Diet' en 'Weight loss' en 'The Right Approach en 'Slimming Diet' vir 'n voorbeeld daarvan). As mens naby is aan jou ideale gewig dan is dit dikwels moeilik om daardie laaste paar kg te verloor. As jy volkome gesond is, behoort jy daaglikse oefening te doen om gewigsverlies aan te help en jou metabolisme te stimuleer.